న్యూఢిల్లీ: బీహార్లోని జనతాదళ్ యునైటెడ్ (జేడీయూ)లో చోటుచేసుకున్న లుకలుకలు పతాక స్థాయికి చేరుకున్నాయి. జేడీయూ తిరుగుబాటు నేత శరద్ యాదవ్కు చెక్ చెప్పేందుకు నితీష్ సారథ్యంలోని జేడీయూ మరోసారి పావులు కదిపింది. శరద్ యాదవ్ రాజ్యసభ సభ్యత్వాన్ని రద్దు చేయాలని కోరుతూ జేడీయూ నేతలు ఆర్సీపీ సింగ్, ఎస్కే ఝా మంగళవారంనాడు ఉపరాష్ట్రపతి వెంకయ్యనాయుడును కలుసున్నారు. ఈ మేరకు ఒక మెమొరాండం కూడా సమర్పించారు. బీహార్లోని మహాకూటమి ప్రభుత్వానికి నితీష్ సర్కార్ ఇటీవల ఉద్వాసన చెప్పి బీజేపీతో కలిసి ప్రభుత్వాన్ని ఏర్పాటు చేయడంపై శరద్ యాదవ్ బహిరంగంగానే అసంతృప్తి వ్యక్తం చేశారు. దీంతో రాజ్యసభలో పార్టీ విపక్ష నేత పదవి నుంచి ఆయనను ఇటీవల జేడీయూ తప్పించింది. దీంతో శరద్ యాదవ్ మరింత అగ్గిమీద గుగ్గిలమయ్యారు. జేడీయూ తనదేనని క్లెయిమ్ చేశారు. మహాకూటమి ప్రభుత్వం ఐదేళ్లు అధికారంలో ఉండాలని ప్రజలు తీర్పునిచ్చారని, ఆ మాటకు తాము కట్టుబడి ఉన్నామన్నారు. మహాకూటమిలో భాగస్వామ్య పార్టీగా ఉన్న ఆర్జేడీ ఇటీవల పాట్నాలో ఏర్పాటు చేసిన బీజేపీ వ్యతిరేక ర్యాలీకి సైతం శరద్ యాదవ్ హాజరయ్యారు. దీంతో నితీష్, శరద్ మధ్య వివాదం తారాస్థాయికి చేరుకుంది. తాజాగా శరద్ యాదవ్ రాజ్యసభ సభ్యత్వాన్ని రద్దు చేయాలంటూ బంతిని ఉపరాష్ట్రపతి వెంకయ్యనాయుడు కోర్టులోకి జేడీయూ తీసుకువెళ్లడంతో ఆయన ఎలాంటి నిర్ణయం తీసుకోనున్నారనేది అంటు పార్టీలోనూ, ఇటు శరద్ యాదవ్ వర్గీయుల్లోనూ ఉత్కంఠ పెంచుతోంది.
newdhilly: beehaarloni janatadal unaited (jd)loo chotuchesukunna lukalukalu pataaka sthaayiki cherukunnayi. jd tirugubaatu netha sharad yaadavku chec cheppenduku nitish saarathyamlooni jd marosari paavulu kadipindi. sharad yadav rajyasabha sabhyatvaanni raddu cheyalani korutu jd nethalu arcipy sing, eske jhaama mangalavaaramnaadu uparaashtrapati venkayyanaayudunu kalusunnaru. ee meraku oka memorandam kuudaa samarpinchaaru. beehaarloni mahakutami prabhutvaaniki nitish sarkar iteevala udvaasana cheppi beejeepeetho kalisi prabhutvaanni erpaatu cheyadampai sharad yadav bahirangamgaane asantrupti vyaktam chesaru. deentho rajyasabhalo party vipaksha netha padavi nunchi aayananu iteevala jd tappinchindi. deentho sharad yadav marinta aggimeeda guggilamayyaru. jd tanadenani claim chesaru. mahakutami prabhutvam aidellu adhikaaramlo undaalani prajalu teerpunicchaarani, aa maataku taamu kattubadi unnaamannaaru. mahakutamilo bhagaswamya paartiigaa unna argady iteevala paatnaalo erpaatu chesina bgfa vyatireka ryaaleeki saitam sharad yadav haajarayyaaru. deentho nitish, sharad madhya vivaadam taaraasthaayiki cherukundi. taajaagaa sharad yadav rajyasabha sabhyatvaanni raddu cheyalantu bantini uparaashtrapati venkayyanaayudu kortuloki jd teesukuvelladamto aayana elanti nirnayam teesukonunnaranedi antu paartiiloonuu, itu sharad yadav vargeeyulloonuu utkanta penchutondi.